În cursul lunii noiembrie 2013, membrii Serviciului de Educaţie şi Asistenţă Psihosocială din cadrul Penitenciarului Iaşi, în colaborare cu actorul George MARICI, vor desfăşura proiectul Alb si negru în cultura penitenciară. Cultură – Culturi-Subculturi.

Activitatea din cadrul acestui eveniment constă în organizarea în intervalul 04.11- 10.11.2013 a unei expoziţii de artă fotografică “pe gard” în cadrul Casei de Cultura “Mihai Ursachi”, Iasi, şi expunerea (cu vânzare) a unor produse realizate de deţinuţi (machete, colaje, fir-art, produse de olărit, etc), iar în intervalul 12.11- 26.11.2013, aceeaşi expoziţie va putea fi vizionată de către publicul larg în cadrul Galeriilor Anticariat Dumitru Grumăzescu din Iaşi.